FI Euroopan unionin virallinen lehti L 160/71

KOMISSION TÄYTÄNTÖÖNPANOASETUS (EU) N:o 585/2011,

annettu 17 päivänä kesäkuuta 2011,

hedelmä- ja vihannesalan väliaikaisesta poikkeuksellisesta tukitoimenpiteestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 191 artiklan yhdessä sen 4 artiklan kanssa,

sekä katsoo seuraavaa:

(1) Unionin hedelmä- ja vihannesala on ennennäkemättömän kriisin kourissa, koska Saksassa on havaittu tappavan enterohemorragisen Escherichia coli -bakteerin (E. coli) aiheuttamia tautiesiintymiä, joiden arvellaan johtuvan tiettyjen tuoreiden hedelmien ja vihannesten kulutuksesta. Kriisi alkoi 26 päivänä toukokuuta 2011, jolloin lehdistössä alkoi esiintyä artikkeleita, joissa kurkkuja väitettiin taudin lähteeksi.

(2) Useat jäsenvaltiot ja EU:n ulkopuoliset maat ovat toteuttaneet varotoimenpiteitä. Kansanterveyttä uhkaaviksi koettujen riskien vuoksi kuluttajien luottamus on heikentynyt äkillisesti, mikä on aiheuttanut erittäin vakavia häiriöitä unionin hedelmä- ja vihannesmarkkinoilla ja erityisesti unionissa tuotettujen kurkkujen, tomaattien, paprikoiden, kesäkurpitsojen ja tiettyjen salaattien ja sikurien sukuun kuuluvien tuotteiden markkinoilla.

(3) Nykyisen markkinatilanteen ja tilanne-ennusteiden valossa on tarpeen toteuttaa kiireellisesti poikkeuksellisia toimenpiteitä määräajaksi, varsinkin kun otetaan huomioon, että asetuksessa (EY) N:o 1234/2007 ja neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21 päivänä joulukuuta 2007 annetussa komission asetuksessa 1580/2007 (2), joka korvataan 22 päivästä kesäkuuta 2011 alkaen neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetulla komission täytäntöönpanoasetuksella (EU) N:o 543/2011 (3), ei nimenomaisesti säädetä alakohtaisista välineistä, jotka soveltuisivat hedelmä- ja vihannesalalla syntyvien käytännön ongelmien ratkaisemiseen.

(4) Koska hedelmä- ja vihannesalan kriisi koskettaa pääasiassa kurkkuja, tomaatteja, paprikoita, kesäkurpitsoita ja tiettyjä salaattien ja sikurin sukuun kuuluvia tuotteita, on aiheellista rajoittaa poikkeukselliset toimenpiteet koskemaan ainoastaan näitä tuotteita.

(5) Hedelmä- ja vihannesalan erityispiirteiden vuoksi asetuksen (EY) N:o 1234/2007 103 c artiklan 2 kohdassa tarkoitetut kriisinhallinta- ja markkinatukitoimenpiteet soveltuvat parhaiten hedelmien ja vihannesten tuotantoon tunnustettujen tuottajaorganisaatioiden tukemiseen.

(6) Unionin olisi myönnettävä lisätukea tuoreina kulutettaviksi tarkoitettujen kurkkujen, tomaattien, paprikoiden, kesäkurpitsojen ja tiettyjen salaattien ja sikurien sukuun kuuluvien tuotteiden markkinoilta poistamiseen, raakana poimimiseen ja korjaamatta jättämiseen. Kun otetaan huomioon hedelmä- ja vihannesmarkkinoille aiheutuneet vakavat häiriöt ja tuottajaorganisaatioiden melko alhainen jäsenmäärä eräissä jäsenvaltioissa, unionin tukea on myös tarpeen myöntää tällaisiin toimenpiteisiin tunnustettuun tuottajaorganisaatioon kuulumattomille hedelmä- ja vihannestuottajille, jotka ovat allekirjoittaneet sopimuksen tunnustetun tuottajaorganisaation kanssa kurkkujen, tomaattien, paprikoiden, kesäkurpitsojen ja tiettyjen lehtisalaatin ja endiivin sukuun kuuluvien tuotteiden poistamisesta markkinoilta.

(7) Yhdenmukaisuuden vuoksi ja liiallisten korvausten välttämiseksi markkinoilta poistamiseen, raakana poimimiseen ja korjaamatta jättämiseen myönnettävän unionin lisätuen enimmäismäärät olisi vahvistettava unionin tasolla. Korjaamatta jättämistä ja raakana poimimista koskevien toimien erityispiirteiden huomioon ottamiseksi jäsenvaltioiden olisi noudatettava markkinoilta jättämisen osalta satoihin perustuvaa hehtaarikohtaista lähestymistapaa eikä kilogrammakohtaista lähestymistapaa.

(8) Tuottajaorganisaatiot ovat hedelmä- ja vihannesalan perustoimijoita, jotka soveltuvat parhaiten varmistamaan, että unionin tuki maksetaan tunnustettuun tuottajaorganisaatioon kuulumattomille tuottajille. Niiden olisi varmistettava, että unionin tuki maksetaan tunnustettuun tuottajaorganisaatioon kuulumattomille tuottajille sopimuksen tekemisen perusteella. Koska hedelmä- ja vihannesmarkkinoiden tarjontaa ei ole kaikissa jäsenvaltioissa organisoitu yhtä tehokkaasti, on aiheellista sallia, että jäsenvaltioiden toimivaltainen viranomainen voi maksaa unionin tuen suoraan tuottajille silloin, kun tämä on perusteltua.

(9) Budjettikurin vuoksi on tarpeen säätää, miten paljon menoja voidaan enintään rahoittaa Euroopan maatalouden tukirahastosta, ja perustaa ilmoitus- ja valvontajärjestelmä, jolla jäsenvaltiot ilmoittavat komissiolle markkinoilta poistamista, korjaamatta jättämistä ja raakana poimimista koskevista toimistaan.

(10) Hedelmä- ja vihannesalalle aiheutuneiden haittojen rajoittamiseksi tätä asetusta olisi sovellettava 26 päivästä toukokuuta 2011. Asian kiireellisyyden vuoksi tämän asetuksen olisi tultava voimaan päivänä, jona se julkaistaan.

(11) Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

ON HYVÄKSYNYT TÄMÄN ASETUKSEN:

1 artikla

Soveltamisala

1. Asetuksen (EY) N:o 1234/2007 122 artiklan a alakohdan iii luetelmakohdassa tarkoitetuille tuottajaorganisaatioille ja tällaisiin organisaatioihin kuulumattomille tuottajille myönnetään poikkeuksellista tukea 26 päivän toukokuuta 2011 ja 30 päivän kesäkuuta 2011 väliseksi ajaksi seuraavien tuoreina kulutettaviksi tarkoitettujen hedelmä- ja vihannesalan tuotteiden osalta:

a) CN-koodiin 0702 00 00 kuuluvat tomaatit;

b) CN-koodiin 0705 11 00 ja 0705 19 00 kuuluvat salaatit ja CN-koodiin 0705 29 00 kuuluvat kähärä- ja siloendiivit;

c) CN-koodiin 0707 00 05 kuuluvat kurkut;

d) CN-koodiin 0709 60 10 kuuluvat paprikat;

e) CN-koodiin 0709 90 70 kuuluvat kesäkurpitsat.

2. Tämän asetuksen nojalla toteutettuja toimenpiteitä on pidettävä neuvoston asetuksen (EY) N:o 1290/2005 (4) 3 artiklan 1 kohdan b alakohdassa tarkoitettuina interventiotoimenpiteinä, joiden tarkoituksena on säännellä maatalousmarkkinoita.

2 artikla

Tuen enimmäismäärä

Tämän asetuksen mukaisesti myönnettävät unionin kokonaismenot saavat olla enintään 210 000 000 euroa. Menot rahoitetaan Euroopan maatalouden tukirahastosta, ja niitä käytetään yksinomaan tässä asetuksessa säädettyjen toimenpiteiden rahoittamiseen.

3 artikla

Sääntöjen sovellettavuus

Jollei tässä asetuksessa nimenomaisesti toisin säädetä, asetusta (EY) N:o 1234/2007, asetusta (EY) N:o 1580/2007 ja täytäntöönpanoasetusta (EU) N:o 543/2011 sovelletaan tuottajaorganisaatioihin ja niiden jäseniin sekä soveltuvin osain 5 artiklassa tarkoitettuihin tuottajiin.

4 artikla

Tuottajaorganisaatiot

1. Asetuksen (EY) N:o 1580/2007 80 artiklan 2 kohdassa ja täytäntöönpanoasetuksen (EU) N:o 543/2011 79 artiklan 2 kohdassa säädettyä viiden prosentin enimmäismäärää ei sovelleta tämän asetuksen 1 artiklan 1 kohdassa tarkoitettuihin tuotteisiin, kun kyseiset tuotteet on poistettu markkinoilta mainitussa artiklassa tarkoitettuna ajankohtana.

2. Asetuksen (EY) N:o 1580/2007 85 artiklan 2 kohdassa ja täytäntöönpanoasetuksen (EU) N:o 543/2011 84 artiklan 1 kohdan b alakohdassa tarkoitetut korjaamatta jättämistä koskevat toimenpiteet voidaan toteuttaa tämän asetuksen 1 artiklan 1 kohdassa tarkoitetuille tuotteille ja mainitussa kohdassa tarkoitettuna ajanjaksona, vaikka kaupallista tuotantoa olisi otettu asianomaiselta tuotantoalueelta tavanomaisen tuotantosyklin aikana. Tällaisissa tapauksissa asetuksen (EY) N:o 1580/2007 86 artiklan 4 kohdassa ja täytäntöönpanoasetuksen (EU) N:o 543/2011 85 artiklan 4 kohdassa tarkoitettuja korvauksia on alennettava suhteessa jo korjattuun tuotantoon, sellaisena kuin se vahvistetaan asianomaisten tuottajaorganisaatioiden kirjanpito- ja/tai verotietojen perusteella.

3. Unionin rahoitusosuus jäsenvaltioiden asetuksen (EY) N:o 1580/2007 80 artiklan tai täytäntöönpanoasetuksen (EU) N:o 534/2011 79 artiklan mukaisesti vahvistamiin enimmäismääriin ei saa olla suurempi kuin tämän asetuksen liitteessä I olevassa A osassa vahvistetut määrät silloin, kun kyseessä on markkinoilta poistaminen muuhun käyttötarkoitukseen kuin ilmaisjakeluun. Nämä määrät ovat kaksi kertaa suuremmat silloin, kun kyseessä on ilmaisjakelu.

4. Asetuksen (EY) N:o 1234/2007 103 c artiklan 2 kohdan toisessa alakohdassa tarkoitettua enimmäismäärää, joka on kolmasosa menoista, sekä asetuksen (EY) N:o 1580/2007 67 artiklan 1 kohdan c alakohdassa ja täytäntöönpanoasetuksen (EU) N:o 543/2011 66 artiklan 3 kohdan c alakohdassa tarkoitettua toimintarahaston suurentamista koskevaa enimmäismäärää, joka on 25 prosenttia, ei sovelleta menoihin, jotka aiheutuvat tämän artiklan 1 ja 2 kohdassa tarkoitetuista toimenpiteistä 1 artiklan 1 kohdassa tarkoitettuna ajankohtana.

5. Unionin lisätukea myönnetään markkinoilta poistamista, korjaamatta jättämistä ja raakana poimimista koskeviin toimiin, jotka on suoritettu 1 artiklan 1 kohdassa tarkoitetuille tuotteille ja mainitussa kohdassa tarkoitettuna ajanjaksona. Raakana poimimiseen myönnettävä tuki koskee ainoastaan tuotteita, jotka ovat fyysisesti pelloissa ja jotka tosiasiallisesti poimitaan raakoina.

Unionin lisätukea ei sisällytetä tuottajaorganisaatioiden toimintaohjelmiin eikä sitä oteta huomioon laskettaessa asetuksen (EY) N:o 1234/2007 103 d artiklan 2 kohdassa tarkoitettuja 4,1 prosentin ja 4,6 prosentin enimmäismääriä.

Markkinoilta poistamiseen myönnettävän unionin lisätuen määrät vahvistetaan tämän asetuksen liitteessä I olevassa B osassa.

Kun kyseessä on korjaamatta jättäminen ja raakana poimiminen, jäsenvaltioiden on vahvistettava unionin lisätuen määrät hehtaarikohtaisesti siten, että ne kattavat enintään 90 prosenttia tämän asetuksen liitteessä I olevassa B osassa markkinoilta poistamiselle vahvistetuista määristä.

Unionin lisätukea myönnetään, vaikka kyseiset toimet eivät sisältyisi tuottajaorganisaatioiden toimintaohjelmiin.

6. Tämän artiklan mukaisesti syntyneet menot muodostavat osan tuottajaorganisaatioiden toimintarahastosta. Asetuksen (EY) N:o 1234/2007 103 b artiklan 2 kohtaa ja 103 d artiklan 1 kohtaa ei sovelleta tämän artiklan 5 kohdassa tarkoitettuun unionin lisätukeen.

5 artikla

Tuottajaorganisaatioon kuulumattomat tuottajat

1. Unionin tukea myönnetään tunnustettuun tuottajaorganisaatioon kuulumattomille hedelmien ja vihannesten tuottajille, jäljempänä ’tuottajaorganisaatioon kuulumattomat tuottajat’, 1 artiklan 1 kohdassa tarkoitettujen tuotteiden markkinoilta poistamista, korjaamatta jättämistä ja raakana poimimista koskevien toimien suorittamiseksi mainitussa kohdassa tarkoitettuna ajanjaksona. Jos tuottajaorganisaation hyväksyntä on keskeytetty asetuksen (EY) N:o 1580/2007 116 artiklan 2 kohdan tai täytäntöönpanoasetuksen (EU) N:o 543/2011 114 artiklan 2 kohdan mukaisesti, sen jäsenet on katsottava tuottajaorganisaatioon kuulumattomiksi tuottajiksi tätä asetusta sovellettaessa.

Raakana poimimiseen myönnettävä tuki koskee ainoastaan tuotteita, jotka ovat fyysisesti pelloissa ja jotka tosiasiallisesti poimitaan raakoina.

2. Tuottajaorganisaatioon kuulumattomien tuottajien on markkinoilta poistamisen tapauksessa allekirjoitettava sopimus jonkin tunnustetun tuottajaorganisaation kanssa.

Tuottajaorganisaatio maksaa unionin tuen sellaisille tuottajille, joiden kanssa tuottajaorganisaatio on tehnyt tällaisen sopimuksen. Edellä 4 artiklan 5 kohdan toista ja viidettä alakohtaa ja 4 artiklan 6 kohtaa sovelletaan soveltuvin osin

3. Edellä 2 kohdassa tarkoitetussa tilanteessa 1 kohdan mukaisesti myönnettävän tuen suuruus lasketaan vähentämällä liitteessä I olevassa B osassa vahvistetuista määristä tuottajaorganisaatiolle kyseisten tuotteiden, jotka tuottajaorganisaatio pitää, markkinoilta poistamisesta aiheutuneet todelliset kustannukset. Nämä kustannukset on todistettava kauppalaskuilla. Tuottajaorganisaatioiden on hyväksyttävä kaikki tuottajaorganisaatioon kuulumattomien tuottajien esittämät kohtuulliset pyynnöt tämän asetuksen mukaisesti.

4. Jäsenvaltiot voivat asianmukaisesti perustelluista syistä, kuten siksi, että asianomaisessa jäsenvaltiossa tuottajien organisoituminen on vähäistä, ja syrjimättömästi sallia, että tuottajaorganisaatioon kuulumaton tuottaja antaa jäsenvaltion toimivaltaiselle viranomaiselle ilmoituksen sen sijaan, että se tekisi 2 kohdassa tarkoitetun sopimuksen. Tällaiseen ilmoitukseen sovelletaan soveltuvin osin asetuksen (EY) N:o 1580/2007 79 artiklaa ja täytäntöönpanoasetuksen (EU) N:o 543/2011 78 artiklaa.

Tällaisissa tapauksissa jäsenvaltion toimivaltaisen viranomaisen on maksettava unionin tuki suoraan tuottajalle kansallisen lainsäädännön mukaisesti. Tuen määrät ovat liitteessä I olevassa B osassa vahvistettuja määriä.

5. Tuottajaorganisaatioon kuulumattomien tuottajien on korjaamatta jättämistä ja raakana poimimista koskevien toimien osalta annettava jäsenvaltion toimivaltaiselle viranomaiselle asianmukainen ilmoitus noudattaen yksityiskohtaisia säännöksiä, jotka jäsenvaltio on antanut asetuksen (EY) N:o 1580/2007 86 artiklan 1 kohdan a alakohdan ja täytäntöönpanoasetuksen (EU) N:o 543/2011 85 artiklan 1 kohdan a alakohdan mukaisesti.

Korjaamatta jättämiseen ja raakana poimimiseen myönnettävät unionin tuen määrät ovat 4 artiklan 5 kohdan neljännessä alakohdassa vahvistettuja määriä.

6 artikla

Markkinoilta poistamista, korjaamatta jättämistä ja raakana poimimista koskevien toimien tarkastukset

1. Edellä 4 ja 5 artiklassa tarkoitetuille markkinoilta poistamista koskeville toimille on tehtävä asetuksen (EY) N:o 1580/2007 110 artiklan ja täytäntöönpanoasetuksen (EU) N:o 543/2011 108 artiklan mukaiset ensimmäisen tason tarkastukset. Tällaisia tarkastuksia tarvitsee kuitenkin tehdä enintään 10 prosentille markkinoilta poistetuista tuotteista.

Kun kyseessä ovat 5 artiklan 4 kohdassa tarkoitetut markkinoilta poistamista koskevat toimet, ensimmäisen tason tarkastukset on tehtävä kaikille markkinoilta poistetuille tuotteille.

2. Edellä 4 ja 5 artiklassa tarkoitettuihin korjaamatta jättämistä ja raakana poimimista koskeviin toimiin sovelletaan asetuksen (EY) N:o 1580/2007 112 artiklassa ja täytäntöönpanoasetuksen (EU) N:o 543/2011 110 artiklassa säädettyjä tarkastuksia ja edellytyksiä lukuun ottamatta vaatimusta, jonka mukaan satoa ei saa olla korjattu osittain. Tarkastukset tarvitsee tehdä enintään 10 prosentille 4 artiklan 2 kohdassa tarkoitetuista tuotantoalueista.

Kun kyseessä ovat 5 artiklan 5 kohdassa tarkoitetut korjaamatta jättämistä ja raakana poimimista koskevat toimet, tarkastukset on tehtävä kaikille tuotantoalueille.

7 artikla

Tiedonannot

1. Jäsenvaltioiden on annettava komissiolle tiedoksi joka keskiviikko (ennen puoltapäivää Brysselin aikaa) tämän asetuksen voimaantulopäivästä alkaen ilmoitukset, jotka on saatu edellisenä viikkona tuottajaorganisaatioilta ja tuottajaorganisaatioon kuulumattomilta tuottajilta. Näissä tiedonannoissa on ilmoitettava tämän asetuksen soveltamiseksi suoritettavat toimet, jotka liittyvät kunkin 1 artiklan 1 kohdassa tarkoitetun tuotteen määriin, viljelyalaan ja unionin enimmäismenoihin.

Jäsenvaltioiden on käytettävä liitteessä II olevia malleja.

Jäsenvaltioiden on liitteessä II olevia malleja käyttäen annettava komissiolle 22 päivänä kesäkuuta 2011 tiedoksi ensimmäisessä alakohdassa tarkoitetut tiedot, jotka koskevat 26 päivän toukokuuta 2011 ja tämän asetuksen voimaantulopäivän välisenä aikana suoritettuja markkinoilta poistamista, korjaamatta jättämistä tai raakana poimimista koskevia toimia.

2. Jäsenvaltioiden on annettava komissiolle tiedoksi viimeistään 18 päivänä heinäkuuta 2011 tiedot markkinoilta poistamisen kokonaismääristä ja kokonaisviljelyalasta, jolla korjaamatta jättämistä tai raakana poimimista koskevia toimia on suoritettu, sekä näiden markkinoilta poistamista ja korjaamatta jättämistä koskevien toimien vuoksi jätetyissä pyynnöissä haettu unionin tuen kokonaismäärä.

Jäsenvaltioiden on käytettävä liitteessä III olevaa mallia.

Unionin tukea ei myönnetä sellaisille markkinoilta poistamista, korjaamatta jättämistä tai raakana poimimista koskeville toimille, joita ei ole annettu tiedoksi komissiolle tämän kohdan mukaisesti.

3. Kun 2 kohdan mukaisesti tiedoksi annetuissa pyynnöissä on unionin tukea haettu enemmän kuin 2 artiklassa tarkoitettu tuen enimmäismäärä, komissio vahvistaa ilman asetuksen (EY) N:o 1234/2007 195 artiklan 1 kohdassa tarkoitetun komitean avustusta jakokertoimen koko käytettävissä olevan unionin tuen myöntämiseksi vastaanotettujen pyyntöjen perusteella. Jos tukea ei pyydetä enempää kuin tuen enimmäismäärä, jakokerroin on 100 prosenttia.

Jäsenvaltioiden on sovellettava jakokerrointa kaikkiin 8 artiklassa tarkoitettuihin hakemuksiin.

8 artikla

Unionin tuen hakeminen ja maksaminen

1. Tuottajaorganisaatioiden on haettava 4 artiklan 5 kohdassa ja 5 artiklan 2 kohdassa tarkoitetun unionin tuen maksamista viimeistään 11 päivänä heinäkuuta 2011.

2. Asetuksen (EY) N:o 1580/2007 73 artiklan ja täytäntöönpanoasetuksen (EU) N:o 543/2001 72 artiklan nojalla vahvistetuista määräajoista poiketen tuottajaorganisaatioiden on haettava tämän asetuksen 4 artiklan 1–4 kohdassa tarkoitetun koko unionin tuen maksamista asetuksen (EY) N:o 1580/2007 73 artiklassa ja täytäntööpanoasetuksen (EU) N:o 543/2011 72 artiklassa säädettyä menettelyä noudattaen viimeistään 11 päivänä heinäkuuta 2011.

Asetuksen (EY) N:o 1580/2007 73 artiklan kolmannessa alakohdassa ja täytäntöönpanoasetuksen (EU) N:o 543/2011 72 artiklassa vahvistettua toimintaohjelman tuen alun perin hyväksyttyä määrää koskevaa 80 prosentin enimmäismäärää ei sovelleta.

3. Tuottajaorganisaatioon kuulumattomien tuottajien on viimeistään 11 päivänä heinäkuuta 2011 itse haettava jäsenvaltion toimivaltaisilta viranomaisilta unionin tuen maksamista 5 artiklan 4 ja 5 kohdassa tarkoitetuissa tilanteissa. Jäsenvaltioiden on nimettävä toimivaltaiset viranomaiset viimeistään 30 päivänä kesäkuuta 2011.

4. Edellä 1, 2 ja 3 kohdassa tarkoitettuihin unionin tukea koskeviin hakemuksiin on oheistettava liiteasiakirjat, joissa esitetään perustelut haetulle unionin tuen määrälle ja joissa on kirjallinen vakuutus siitä, että hakija ei ole saanut muuta unionin rahoitusta tai kansallista rahoitusta eikä vakuutuskorvausta toimille, joille voidaan myöntää unionin tukea tämän asetuksen nojalla.

5. Jäsenvaltioiden toimivaltaiset viranomaiset eivät saa suorittaa maksuja ennen kuin 7 artiklan 3 kohdassa tarkoitettu jakokerroin on vahvistettu. Niiden on varmistettava, että kaikki tämän asetuksen soveltamiseksi suoritettavat maksut on suoritettu viimeistään 15 päivänä lokakuuta 2011.

9 artikla

Voimaantulo

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä kesäkuuta 2011. Komission puolesta José Manuel BARROSO Puheenjohtaja

(1) EUVL L 299, 16.11.2007, s. 1.

(2) EUVL L 350, 31.12.2007, s. 1.

(3) EUVL L 157, 15.6.2011, s. 1.

(4) EUVL L 209, 11.8.2005, s. 1.

LIITE I A OSA 4 artiklan 3 kohdassa tarkoitetut markkinoilta poistamiseen myönnettävän unionin rahoitusosuuden enimmäismäärät 1 artiklan 1 kohdassa tarkoitetut tuotteet Enimmäistuki (EUR/100 kg) Salaatit sekä kähärä- ja siloendiivit 15,5 Kurkut 9,6 Paprikat 17,8 Kesäkurpitsat 11,8

B OSA 4 artiklan 5 kohdassa tarkoitetut markkinoilta poistamiseen myönnettävän unionin lisätuen enimmäismäärät 1 artiklan 1 kohdassa tarkoitetut tuotteet Enimmäistuki (EUR/100 kg) Tomaatit 33,2 Salaatit sekä kähärä- ja siloendiivit 38,9 Kurkut 24,0 Paprikat 44,4 Kesäkurpitsat 29,6

LIITE II 7 artiklan 1 kohdassa tarkoitetut tiedonantojen mallit TIEDONANTO MARKKINOILTA POISTAMISESTA Maa: Päivämäärä (1): Tuote (2) Tuottajaorganisaatiot Tuottajaorganisaatioon kuulumattomat tuottajat EU:n tuki yhteensä EUR Markkinoilta poistettava määrät (t) EU:n lisätuki EUR Täytäntöönpanoasetuksen (EU) N:o 585/2011 4 art. 5 kohta EU:n toimintarahasto- tuki EUR Asetuksen (EY) N:o 1580/2007 80 art. 1 kohta, täytäntöönpanoasetuksen (EU) N:o 543/2011 79 art. 1 kohta) (3) EU:n tuki yhteensä EUR Markkinoil- ta poistettavat määrät (t) EU:n lisätuki EUR Täytäntöönpanoasetuksen (EU) N:o 585/2011 5 art. 3 ja 4 kohta Kurkut Tomaatit Salaatit ja endiivit Paprikat Kesäkurpitsat Yhteensä Seuraava taulukko on täytettävä ensimmäisenä tiedonantopäivänä: Jäsenvaltion asetuksen (EY) N:o 1580/2007 80 art. 1 kohdan / täytäntöönpanoasetuksen (EU) N:o 543/2011 79 art. 1 kohdan mukaisesti vahvistamat tuen enimmäismäärät: Unionin rahoitusosuus (EUR/100 kg) Tuottajaorganis aation rahoitusosuus (EUR/100 kg) Kurkut Salaatit ja endiivit Paprikat Kesäkurpitsat TIEDONANTO RAAKANA POIMIMISESTA / KORJAAMATTA JÄTTÄMISESTÄ Maa: Päivämäärä (4): Tuote (5) Tuottajaorganisaatiot Tuottajaorganisaatioon kuulumattomat tuottajat EU:n tuki yhteensä EUR Viljelyala (ha) (6) EU:n toimintarahas- totuki EUR (Asetuksen (EY) N:o 1580/2007 86 art. 4 kohta / täytäntöönpanoasetuksen (EU) N:o 543/2011 art. 4 kohta) (7) EU:n lisätuki EUR Täytäntöönpanoasetuksen (EU) N:o 585/2011 4 art. 5 kohta EU:n tuki yhteensä EUR Viljelyala (ha) (6) EU:n tuki EUR Täytäntöönpanoasetuksen (EU) N:o 585/2011 5 art. 5 kohta Kurkut Tomaatit Salaatit ja endiivit Paprikat Kesäkurpitsat Yhteensä Seuraava taulukko on täytettävä ensimmäisenä tiedonantopäivänä: Jäsenvaltion asetuksen (EY) N:o 1580/2007 86 art. 4 kohdan / täytäntöönpanoasetuksen (EU) N:o 543/2011 85 art. 4 kohdan mukaisesti vahvistamat tuen enimmäismäärät: Avomaa Kasvihuone Unionin rahoitusosuus (EUR/ha) Tuottajaorgani saation rahoitusosuus Unionin rahoitusosuus (EUR/ha) Tuottajaorgani saation rahoitusosuus Tomaatit Kurkut Salaatit ja endiivit Paprikat Kesäkurpitsat (1) Joka viikosta on täytettävä uusi excel-lomake (tyhjä tiedonanto jätetään silloin, kun toimia ei ole kyseisellä viikolla, jos asianomainen jäsenvaltio on aiemmin antanut tiedonannon). (2) 1 artiklan 1 kohdassa määritellyt tuotteet. (3) Laskennassa otetaan huomioon vain unionin rahoitusosuus, esim. tomaattien osalta 3,6325 EUR/100 kg. (4) Joka viikosta on täytettävä uusi excel-lomake (tyhjä tiedonanto jätetään silloin, kun toimia ei ole kyseisellä viikolla, jos asianomainen jäsenvaltio on aiemmin antanut tiedonannon). (5) 1 artiklan 1 kohdassa määritellyt tuottet. (6) Kun kaupallista tuotantoa on jo korjattu, ilmoitettava luku on arvio tuotantoon käytetystä pinta-alasta. (7) Laskennassa otetaan huomioon vain unionin rahoitusosuus.